Quins delictes imputa la fiscalia a Lula da Silva?
La fiscalia de São Paulo ha demanat la detenció preventiva de l'ex-president de Brasil, Lula da Silva, segons que han informat diversos mitjans del país, com el diari Folha de São Paulo. La fiscalia l'acusa de delictes d'emblanquiment, falsedat ideològica, frau documental i organització criminal a causa de l'ocultació del suposat tríplex que posseeix a Guarujá, al litoral de São Paulo. Divendres passat la policia brasilera va interrogar durant tres hores l'ex-president durant la investigació del cas de presumpta corrupció de la companyia estatal de petroli Petrobras. En concret, s'investiga sobre una xarxa que es va apropiar de manera il·legal 2.000 milions de dòlars de la tresoreria de Petrobras.
emblanquiment, falsedat ideològica, frau documental i organització criminal